[Добавяне на SPF записи](/bg/kb/view/dobavyane_na_spf_zapisi "Добавяне на SPF записи")

 

DNS записи, добавени в секцията "DNS записи" в Контролния панел, ще бъдат активни само, когато домейн името използва DNS услугата на хостинг акаунта.

 
 Обща информация
Sender Policy Framework (SPF) е система от DNS записи, която позволява на собственици и администратори на домейни да указват чрез кой/кои изходящи сървъри се изпраща електронната поща за съответния домейн. Основната цел на тази система е да дава възможност да се различава легитимната поща от пощата с подменени/фалшифицирани хедъри. Уязвимост в SMTP протокола дава възможност всеки в Интернет да изпраща поща със зададен от него изпращач. Тази уязвимост много често се използва от разпространители на зловредни писма и спам - те използват реален домейн в адреса на изпращача, за да объркат получателя, и той да отвори/прочете писмото им. Ако добавите SPF запис за вашия домейн, тогава всички имейл сървъри, които проверяват за SPF записи, ще знаят от кой точно имейл сървър идва пощата за вашия домейн, и биха могли да блокират съобщения, които използват вашия домейн в адреса на изпращача. Обрънете внимание, че SPF записът за вашия домейн няма за цел да спира спам съобщенията КЪМ вашия домейн, а има за цел да "инструктира" имейл сървърите на получателите дали писмото с вашия адрес в него идва от легитимен имейл сървър или не.
Често използван SPF запис е:v=spf1 a mx ~all"v=" дефинира използваната SPF версия. Опциите "a" и "mx" определят системите, на които е позволено да изпращат съобщения за дефинирания домейн, в случая - сървърите, които са A и MX записи за домейна. Опцията "~all" определя, че изброените механизми представляват всичко, което трябва да се използва за съпоставяне. Тази опция също дефинира SOFTFAIL правилата.
Подробна информация относно SPF (Sender Policy Framework) можете да намерите на http://www.openspf.org/

Добавяне на SPF запис с функцията "SPF защита"
Секцията DNS Записи във вашия Контролен панел ви дава възможност лесно да добавите SPF запис за вашия домейн - с бутона Включи в частта SPF защита. Това автоматично ще добави следния DNS TXT запис:v=spf1 a mx include:SERVERNAME.smtp-spf.sureserver.com ~all"SERVERNAME" ще бъде името на сървъра, на който се намира вашия хостинг акаунт.

Горният SPF запис указва следните сървъри като легитимни сървъри за писма от вашия домейн: - сървърът, на който се намира вашия хостинг акаунт, - текущият уеб сървър за вашия домейн, в случай, че домейнът не ползва нашата хостинг услуга, - текущият имейл сървър (MX запис) за вашия домейн, в случай че пощенската услуга не е насочена към нашия сървър.
Премахването на SPF защитата чрез използването на бутона Изключи ще изтрие всички SPF записи за домейна.
ВАЖНО: Ако включите SPF защитата и добавите SPF запис, писмата от вашия домейн трябва да излизат само от нашия SMTP сървър, а не през SMTP сървъра на вашия интернет доставчик, или друг SMTP сървър, който не е указан в SPF записа. В противен случай, писмата изпратени от имейл сървъри, които не са указани в SPF записа, е вероятно да бъдат маркирани като спам. Ако планирате да изпращате писма и от други SMTP сървъри, трябва да ги добавите ръчно към SPF записа си.
Добавяне на SPF запис ръчно в секцията DNS Записи

Ако желаете да добавите собствен SPF запис, можете да направите това по следния начин:
1. Влезте в Контролния панел на хостинга и отворете секция "DNS записи".
2. Можете да направите промени глобално за всички домейни, паркирани към хостинг акаунта, или само за дадено име. Изберете съответната опция от менюто "Приложи промените на:" в подсекцията "Избор на домейн".

3. В дъното на страницата ще забележите подсекция "Добави нов запис". Изберете "TXT" от падащото меню "Тип".


4. В полето "Поддомейн" въведете името на поддомейна/хоста, за който да е валиден SPF записа. Ако желаете да добавите SPF запис за главното домейн име, оставете полето "Поддомейн" празно.
Тъй като е възможно вашият хостинг акаунт да има отделен IP адрес (за A и MX запис), който е различен от основния IP адрес на сървъра, ви препоръчваме да използвате следния SPF запис:
v=spf1 a mx include:SERVERNAME.smtp-spf.sureserver.com ~all
Не забравяйте да замените SERVERNAME с името на сървъра, на който се намира вашият акаунт. За пример, ако вашият акаунт е на сървър s802, тогава в SPF записа трябва да има: "include:s802.smtp-spf.sureserver.com". Ако вашият акаунт е на server299, стрингът трябва да бъде "include:server299.smtp-spf.sureserver.com".
Добавянето на "include" директивата ще даде възможност вашият SPF запис да показва правилна информация, дори и основният IP адрес на сървъра да бъде сменен.
Въведете SPF записа в полето "Текст" и кликнете на бутона "Изпрати".


 